13.01.20 korraldas BPW Ettevõtlusklubi minu raamatu „Juhtumite lahendamine. Kovisiooni käsiraamat“ ja coachingu küsimuste metoodika tutvustuse töötoa.
#000000
Osalejaid oli nii ettevõtlusklubist kui mujalt.
#000001
Jagasin oma raamatu sündimise lugu ning nagu mulle iseloomulik – esimesel võimalusel proovisime raamatu sisu praktikas järgi.
Toimusid kolleegide vahelise coachingu praktikad väikestes gruppides ja paarides.
Osalejad aitasid üksteisel leida vastuseid oma väljakutsetele ja liikuda soovitud eesmärkide suunas.
#000002
Dictum osales 2009 – 2011.a. Grundtvigi elukestva õppe programmis - ESCME “Educating Supervisors and Coaches for multicultural Europe”. ESCME rahvusvahelise parterluse peamine eesmärk on superviisorite ja coachide koolitamine multikultuurse Euroopa vajadustele vastavalt. 
#000003
Signe Vesso oli ISCI (International Supervision & Coaching Institute) juht kolm aastat, mille jooksul käivitati Eesti esimene eesti keelne superviisori ja coachi väljaõpe. Väljaõppe raames teeb ISCI koostööd Norra Lillehammeri Ülikooliga. ISCI töötas välja Sotsiaalministeeriumile lastekaitsetöötajatele suunatud supervisioonisüsteemi. Lisaks on olnud partneriks Töötukassale ja Innovele supervisiooni projektides. ISCI teeb koostööd rahvusvaheliste coachide ja superviisoritega, et pakkuda juba tegutsevatele coachidele ja superviisoritele täiendkoolitust. 
#000004
Signe Vesso on alates 2008.aastat Eesti Supervisiooni ja Coachingu Ühingu juhatuse esimees. Selle aja jooksul on alustatud traditsiooniliste ja armastatud Suve –ja Talvekoolidega, loodud on kvaliteedisüsteem, toimuvad traditsioonilised konverentsid, käivitatud on Eesti sisesed kovisioonigrupid (kolleegide vaheline nõustamine), toimunud on üle 15 infopäeva, toimub tihe kommunikatsioon ANSE –ga (Euroopa Rahvuslike Supervisiooni ja Coachingu Ühingute Assotsiatsioon) jpm. 
#000005